CELEX: 32011R0516
Language: sl
Date: 2011-05-25 00:00:00
Title: Izvedbena uredba Komisije (EU) št. 516/2011 z dne 25. maja 2011 o spremembi Uredbe (ES) št. 600/2005 glede uporabe pripravka Bacillus licheniformis DSM 5749 in Bacillus subtilis DSM 5750 v krmi, ki vsebuje mravljično kislino  Besedilo velja za EGP

26.5.2011   
            
            
               SL
            
            
               Uradni list Evropske unije
            
            
               L 138/43
            
         IZVEDBENA UREDBA KOMISIJE (EU) št. 516/2011
   z dne 25. maja 2011
   o spremembi Uredbe (ES) št. 600/2005 glede uporabe pripravka Bacillus licheniformis DSM 5749 in Bacillus subtilis DSM 5750 v krmi, ki vsebuje mravljično kislino
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa možnost spremembe dovoljenja za dodatek na zahtevo imetnika dovoljenja in na podlagi mnenja Evropske agencije za varnost hrane (v nadaljnjem besedilu: Agencija).
            
         
               (2)
            
            
               Pripravek Bacillus licheniformis DSM 5749 in Bacillus subtilis DSM 5750, ki sodi v skupino „Mikroorganizmi“, je bil v skladu z Direktivo Sveta 70/524/EGS (2) brez časovne omejitve dovoljen kot dodatek v krmi za svinje z Uredbo Komisije (ES) št. 1453/2004 (3), za purane za pitanje in teleta do treh mesecev z Uredbo Komisije (ES) št. 600/2005 (4), za prašiče za pitanje in pujske z Uredbo Komisije (ES) št. 2148/2004 (5).
            
         
               (3)
            
            
               Komisija je prejela zahtevek za spremembo pogojev za izdajo dovoljenja za pripravek Bacillus licheniformis DSM 5749 in Bacillus subtilis DSM 5750, da se dovoli njegova uporaba v krmi za purane za pitanje, ki vsebuje mravljično kislino. Temu zahtevku so bili priloženi ustrezni podporni podatki. Komisija je posredovala naveden zahtevek Agenciji.
            
         
               (4)
            
            
               Agencija je v svojem mnenju z dne 7. decembra 2010 ugotovila združljivost pripravka Bacillus licheniformis DSM 5749 in Bacillus subtilis DSM 5750, kakor je določen v Prilogi, z mravljično kislino za purane za pitanje (6).
            
         
               (5)
            
            
               Pogoji iz člena 5 Uredbe (ES) št. 1831/2003 so izpolnjeni.
            
         
               (6)
            
            
               Uredbo (ES) št. 600/2005 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 600/2005 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. maja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 269, 17.8.2004, str. 3.
   
      (4)  UL L 99, 19.4.2005, str. 5.
   
      (5)  UL L 370, 17.12.2004, str. 24.
   
      (6)  EFSA Journal 2011; 9(1):1953.
   
      PRILOGA
      V Prilogi III k Uredbi (ES) št. 600/2005 se vnos številka E 1700 v zvezi z dodatkom Bacillus licheniformis DSM 5749 in Bacillus subtilis DSM 5750 nadomesti z naslednjim:
      
         
                     Št. ES
                  
                  
                     Dodatek
                  
                  
                     Kemijska formula, opis
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     CFU/kg popolne krmne mešanice
                  
               
                     
                        Mikroorganizmi
                     
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (v razmerju 1/1)
                  
                  
                     mešanica Bacillus licheniformis DSM 5749 in Bacillus subtilis DSM 5750, ki vsebuje najmanj 3,2 × 109 CFU/g dodatka (1,6 × 109 vsake bakterije)
                  
                  
                     purani za pitanje
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                     Uporablja se lahko v krmnih mešanicah, ki vsebujejo enega od naslednjih kokcidiostatikov: diklazuril, halofuginon, natrijev monenzin, robenidin, maduramicin amonij, lasalocid natrij in konzervans mravljične kisline.
                  
                  
                     brez časovne omejitve
                  
               
                     teleta
                  
                  
                     3 meseci
                  
                  
                     1,28 × 109
                     
                  
                  
                     1,28 × 109
                     
                  
                  
                     V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                  
                  
                     brez časovne omejitve“